Source: http://www.rvr.sk/sk/spravy/index.php?aktualitaId=2363
Timestamp: 2019-02-16 06:57:44+00:00

Document:
Tlačová informácia zo zasadnutia RVR dňa 14. 1. 2014 - Rada pre vysielanie a retransmisiu
zo zasadnutia Rady pre vysielanie a retransmisiu, ktoré sa konalo dňa 14. 1. 2014 v sídle Rady pre vysielanie a retransmisiu
uložila sankciu – pokutu vo výške 700 eur vysielateľovi MAC TV, s.r.o. (programová služba JOJ) za porušenie § 38 ods. 2 ZVR (označovanie sponzorovaného programu) v súvislosti s vysielaním programu VyVolení – Dom Snov dňa 22. 8. 2013, ktorý nebol na jeho začiatku zreteľne označený názvom, logom alebo odkazom na výrobok alebo službu sponzora;
uložila sankciu – pokutu vo výške 450 eur vysielateľovi MARKÍZA - SLOVAKIA, spol. s r.o. (programová služba FOOOR) za porušenie § 16 ods. 3 písm. l) ZVR v súvislosti s tým, že nedodal Rade na jej vyžiadanie súvislý záznam vysielania programu Fooormania zo dňa 27. 8. 2013;
uložila sankciu – upozornenie na porušenie zákona vysielateľovi MEDIAL TV, s. r. o. (programová služba Púchovská televízia) za porušenie § 34 ods. 4 ZVR (zákaz účinkovania hlásateľov, moderátorov a redaktorov spravodajských a spravodajsko-publicistických programov v reklame a telenákupe v obraze ani vo zvuku) v súvislosti s odvysielaním siedmich reklamných šotov propagujúcich predajňu Farby LJ, kníhkupectvo M-kniha, zmenáreň hotela Alexandra, pohrebnú službu Archa, produkt Matcha čaj a centrum zdravia a prevencie Weyergans dňa 14. 6. 2013;
uložila sankciu – upozornenie na porušenie zákona vysielateľovi Mestské televízne štúdio s.r.o. Rožňava (RVTV) za porušenie § 34 ods. 1 ZVR (zreteľné oddelenie reklamy, rozoznateľnosť a nezameniteľnosť reklamy od iných programov), ku ktorému došlo v dňoch 2. 7. (v siedmich vysielacích časoch) a 3. 7. 2013 (v deviatich vysielacích časoch) odvysielaním oznamu o akciovej ponuke fotolabu KK company, s.r.o. v Rožňave a pozvánky na Gombaszögské slávnosti;
začala správne konanie voči vysielateľovi MAC TV, s.r.o. (programová služba JOJ) vo veci možného porušenia § 16 ods. 3 písm. b) ZVR (objektívnosť a nestrannosť spravodajských a politicko-publicistických programov, oddeľovanie názorov a komentárov od informácií spravodajského charakteru), ku ktorému došlo dňa 8. 10. 2013 odvysielaním príspevku Dlhá cesta pošty v programe Veľké Noviny;
začala správne konanie voči vysielateľovi MAC TV, s.r.o. (programová služba JOJ PLUS) vo veci možného porušenia § 16 ods. 3 písm. b) ZVR (objektívnosť a nestrannosť spravodajských a politicko-publicistických programov, oddeľovanie názorov a komentárov od informácií spravodajského charakteru), ku ktorému došlo dňa 16. 10. 2013 odvysielaním príspevku Ohováranie Magála skončilo pred súdom v programe Krimi;
začala správne konanie voči vysielateľovi MARKÍZA - SLOVAKIA, spol. s r.o. (programová služba TV MARKÍZA) vo veci možného porušenia § 20 ods. 4 ZVR (ochrana maloletých - JSO) a § 35 ods. 3 ZVR (počet povolených prerušení programu reklamou) v súvislosti s vysielaním program Mechanik zabijak dňa 27. 10. 2013 o cca 20:30 hod, ktorý označil ako nevhodný pre maloletých divákov do 15 rokov a ktorý štyrikrát prerušil zaradením reklamy;
začala správne konanie voči vysielateľovi MAC TV, s.r.o. (programová služba JOJ) vo veci možného porušenia § 35 ods. 3 ZVR (počet povolených prerušení programu reklamou) a § 36 ods. 2 ZVR (vysielací čas vyhradený reklamným šotom) v súvislosti s vysielaním programu Narnia: Dobrodružstvá lode Ranný pútnik dňa 19. 10. 2013, ktorý päťkrát prerušil zaradením reklamy a v časoch od 21:00 do 22:00 hod a od 22:00 do 23:00 hod mohlo dôjsť k odvysielaniu reklamných šotov v časovom rozsahu vyššom ako 12 minút.
Všetky uznesenia prijaté dňa 14. 1. 2014 budú uverejnené v zápisnici zo zasadnutia na webovej stránke Rady.

References: § 38
 § 16
 § 34
 § 34
 § 16
 § 16
 § 20
 § 35
 § 35
 § 36